Diari Oficial de la Generalitat Valenciana


Sumari del DOGV 5314, del 31-07-2006 (2006/9095)

RESOLUCIÓ de 21 de juliol de 2006, de la Direcció General d'Ensenyament, per la qual es resol la convocatòria d'ajudes econòmiques destinades a l'escolarització als centres d'Educació Infantil, Primer Cicle, de titularitat de corporacions locals i de titularitat privada per al curs escolar 2006/2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5314

Data del DOGV
:   31-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9095


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 21 de juliol de 2006, de la Direcció General d'Ensenyament, per la qual es resol la convocatòria d'ajudes econòmiques destinades a l'escolarització als centres d'Educació Infantil, Primer Cicle, de titularitat de corporacions locals i de titularitat privada per al curs escolar 2006/2007. [2006/F9095]  
Per Orde de 6 de març de 2006, de la Conselleria de Cultura, Educació i Esport, es va efectuar la convocatòria d'ajudes econòmiques destinades a l'escolarització als centres d'Educació Infantil, Primer Cicle, de titularitat de corporacions locals i de titularitat privada per al curs escolar 2006/2007 (DOGV núm. 5.219, de 15 de març).  
Examinades les sol·licituds d'ajudes presentades, així com la documentació que s'indica com a preceptiva en la base quinta de l'annex I de la citada orde, després de la tramitació dels expedients per les direccions territorials de Cultura, Educació i Esport.  
Vista la proposta de concessió i denegació de les ajudes que eleva la comissió avaluadora creada a este efecte, en compliment del que preceptua la base sèptima de la citada orde de convocatòria.  
De conformitat amb la disposició final primera i la base novena de l'annex I de l'Orde de 6 de març de 2006, el director general d'Ensenyament, per delegació del conseller de Cultura, Educació i Esport, resol:  
Primer  
Aprovar la concessió de subvencions als centres docents autoritzats per a impartir l'Educació Infantil, Primer Cicle, sempre que no disposen d'unitats d'Educació Infantil de Segon Cicle i Educació Primària amb finançament públic i que figuren en l'annex I, amb l'especificació de:  
. El nombre d'alumnat d'Educació Infantil, Primer Cicle, que serà subvencionat als respectius centres per al curs 2006/2007, d'acord amb el nombre d'unitats i d'alumnes autoritzats a cada centre i el nombre d'alumnes matriculats que complix els requisits de la convocatòria a l'inici del curs escolar 2006/2007.  
. L'import econòmic que correspon a cada centre per a l'alumnat subvencionat per als primers quatre mesos del curs 2006/2007, així com el que corresponga per als sis mesos següents, si bé condicionat, en este últim cas, a les disponibilitats pressupostàries de l'exercici 2007 i la quantitat total a percebre per al curs escolar.  
Segon  
Denegar les sol·licituds de subvenció als centres inclosos en l'annex II, pels motius que s'hi indiquen.  
Tercer  
La justificació de les ajudes econòmiques concedides per a la totalitat del curs escolar 2006/2007 s'ha de fer una sola vegada al final del curs i ha de consistir en la presentació, per part del titular del centre subvencionat, d'una declaració firmada pel pare/mare o tutor legal de l'alumnat beneficiari de la subvenció com que ha rebut la subvenció, d'acord amb el model que consta en l'annex IV de l'orde de convocatòria. Estes declaracions s'han de presentar en el mateix orde i numeració que s'haja seguit en la relació d'alumnat que el centre va presentar en la sol·licitud, o per mitjà d'un certificat del secretari o interventor de l'ajuntament, o declaració de la titularitat, en què es faça constar el nombre de mesos que l'alumne va assistir al centre i li van ser passats al cobrament els rebuts corresponents.  
El termini per a la presentació de les declaracions és fins al 30 de maig de 2007. La falta de justificació comportarà l'exclusió en la següent convocatòria i el reintegrament, per part del centre receptor, de les quantitats percebudes i l'exigència de l'interés de demora corresponent.  
Per a la preparació de la documentació s'ha d'utilitzar, com a model normalitzat, el que es troba a disposició dels beneficiaris en la següent adreça d'Internet: http://www.cult.gva.es/dgcd/subven.htm.  
Quart  
Vista l'excepció al règim general establit per a estes ajudes per l'article 32.4 de la Llei 15/2005, de 26 de desembre, de Pressupostos de la Generalitat per a l'exercici 2006 (DOGV núm. 5.166, de 30 de desembre), l'ajuda econòmica que corresponga per esta convocatòria, per als primers quatre mesos del curs escolar 2006/2007, serà abonada íntegrament una vegada resolta la convocatòria.  
Quint  
El pagament d'estes subvencions per als primers quatre mesos del curs 2006/2007 es realitzarà a càrrec de la dotació pressupostària de la línia de subvenció T5598000 de la secció, servici, centre gestor i programa 83.30.82.404.04 d'Ensenyament Primari del Pressupost de la Generalitat per a l'exercici 2006.  
El pagament de les respectives ajudes per als sis mesos següents del curs escolar 2006/2007 quedarà condicionat a les dotacions i línies de subvenció que determine la Llei de Pressupostos de la Generalitat per a l'exercici 2007.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació de la present resolució en el Diari Oficial de la Generalitat Valenciana.  
Així mateix, les persones privades podran interposar el recurs potestatiu de reposició davant el conseller de Cultura, Educació i Esport en el termini d'un mes, a comptar de l'endemà de la publicació de la present resolució en el Diari Oficial de la Generalitat Valenciana.  
València, 21 de juliol de 2006.. El director general d'Ensenyament: Josep Vicent Felip Monlleó.